Benue (rivero)

eta|350px|Mapo montranta la riverbasenon de la Benué.
La rivero Benue (en la franca la Bénoué) estas la ĉefa alfluanto de la Niĝera Rivero. La rivero estas proksimume  longa kaj estas preskaŭ entute navigebla dum la someraj monatoj. Kiel rezulto, ĝi estas grava transporta vojo en la regionoj tra kiuj ĝi fluas.

Ĝi ekfluas en la Adamava Altebenaĵo de norda Kameruno, el kiu ĝi fluas okcidenten, kaj tra la urbo Garoua kaj la Lagdo Akvorezervejo, en Niĝerion sude de la Mandaraj Montoj, kaj tra Jimeta, Ibi kaj Makurdi antaŭ kuniĝi kun la rivero Niĝero ĉe Lokoja.

Grandaj alfluantoj estas la Gongola kaj la Majo Kebbi, kiuj konektas ĝin kun la rivero Logone (parto de la sistemo de la Lago Ĉado) dum inundoj. Aliaj alfluantoj estas Taraba kaj Kacina Ala.

Je la kunfluo, la Benue superas la Niĝeron laŭ volumo (ĉefa alporto antaŭ 1960:  kontraŭ ). Dum la sekvaj jardekoj post 1960, la akvoporto de ambaŭ riveroj ege malpliiĝis pro irigacio.

La rivero Benue kaŭzis inundon en oktobro de 2012, rezulte en granda pliigo en la populacio de venenaj serpentoj en la distriktoj Duguri kaj Alkaleri en la subŝtato Bauĉi. En julio de 2013 informo indikis, ke ĉirkaŭ 200 personoj en tiuj distriktoj estis mortintaj pro serpentomordo. La Ĝenerala Hospitalo en Kaltungo en la subŝtato Gombe estas la plej proksima loko por traktado kontraŭ serpentomordo; "ĉiu ajn kiu havas sorton veni al Kaltungo estas traktata kaj post nur du tagoj tiu povas reveni hejmen."

 Referencoj 

 Vidu ankaŭ 
 Nacia Parko Benue

Kategorio:Riveroj en Kameruno
Kategorio:Riveroj en Niĝerio
Kategorio:Internaciaj riveroj en Afriko
Kategorio:Alfluantoj de Niĝero